نیو انگلینڈ

نیو انگلینڈ شمال مشرقی ریاستہائے متحدہ کی چھ ریاستوں پر مشتمل ایک جغرافیائی خطہ ہے جس میں کنیکٹیکٹ، میئن، میساچوسٹس، نیو ہیمپشائر، روڈ آئلینڈ اور ورمونٹ کی ریاستیں شامل ہیں۔
اس کی سرحد مغرب میں ریاست نیویارک اور شمال مشرق میں کینیڈا کے صوبوں نیو برنسوک اور شمال میں کیوبیک سے ملتی ہے۔ بحر اوقیانوس مشرق اور جنوب مشرق میں ہے اور لانگ آئی لینڈ کھاڑی جنوب مغرب میں ہے۔ بوسٹن نیو انگلینڈ کا سب سے بڑا شہر ہونے کے ساتھ میساچوسٹس کا دارالحکومت بھی ہے۔ گریٹر بوسٹن سب سے بڑا میٹروپولیٹن علاقہ ہے، جس میں نیو انگلینڈ کی آبادی کا تقریباً ایک تہائی حصہ آباد ہے۔ اس علاقے میں ورسیسٹر، میساچوسٹس (نیو انگلینڈ کا دوسرا سب سے بڑا شہر)، مانچسٹر، نیو ہیمپشائر (نیو ہیمپشائر کا سب سے بڑا شہر)، اور پراویڈنس (رہوڈ آئی لینڈ کا دارالحکومت اور سب سے بڑا شہر) شامل ہیں۔

1620 میں، پیوریتان عیسائیوں نے پلائی ماؤتھ کالونی قائم کی، جو کہ امریکہ میں انگریزوں کی دوسری کامیاب بستی تھی، جو 1607 میں ورجینیا میں جیمز ٹاؤن سیٹلمنٹ کے بعد قائم کی گئی  تھی۔ اگلے 126 سالوں میں، اس خطے کے لوگ چار فرانسیسی اور ہندوستانی جنگوں میں لڑے، یہاں تک کہ انگریزی نوآبادیات اور ان کے اروقوئی Iroquois (ریڈ انڈین) اتحادیوں نے امریکہ میں فرانسیسیوں اور ان کے الغونقوائن Algonquian (ریڈ انڈین) اتحادیوں کو شکست دی۔

18ویں صدی کے آخر میں، نیو انگلینڈ کی کالونیوں کے سیاسی رہنماؤں نے "نوآبادیات کی رضامندی کے بغیر برطانیہ کے ٹیکسوں" کے خلاف مزاحمت شروع کی۔ رہوڈ آئی لینڈ کے رہائشیوں نے ایک برطانوی جہاز کو پکڑ کر جلا دیا جو غیر مقبول تجارتی پابندیاں نافذ کر رہا تھا اور بوسٹن کے رہائشیوں نے برطانوی چائے کو بندرگاہ میں پھینک دیا۔ برطانیہ نے میساچوسٹس سے خود مختاری کو ختم کرنے والے تعزیری قوانین کے ایک سلسلے کے ساتھ جواب دیا جسے نوآبادیات نے "ناقابل برداشت اعمال" کہا۔ یہ تصادم 1775 میں امریکی انقلابی جنگ کی پہلی لڑائیوں اور موسم بہار 1776 میں برطانوی حکام کو علاقے سے نکالنے کا باعث بنا۔ اس خطے نے ریاستہائے متحدہ میں غلامی کے خاتمے کی تحریک میں نمایاں کردار ادا کیا، اور یہ صنعتی انقلاب کے ذریعے تبدیل ہونے والا امریکہ کا پہلا خطہ تھا جو ابتدائی طور پر بلیک اسٹون اور میرمیک دریا کی وادیوں پر مرکوز تھا۔

بڑے شہر 

ذیل میں نیو انگلینڈ کے پندرہ بڑے شہروں کی آبادی اور قوسین میں ان کا میٹروپولیٹن رقبہ مربع میٹر میں دیا گیا ہے؛ 

  بوسٹن، میساچوسٹس: 655,884 (4,739,385)
  ووسٹر، میساچوسٹس: 183,016 (931,802)
  پروویڈنس، روڈ آئلینڈ: 179,154 (1,609,533)
  سپرنگفیلڈ، میساچوسٹس: 153,991 (630,672)
  برج پورٹ، کنیکٹیکٹ: 147,612 (945,816)
  نیو ہیون، کنیکٹیکٹ: 130,282 (861,238)
  سٹیمفورڈ، کنیکٹیکٹ: 128,278
  ہارٹفورڈ، کنیکٹیکٹ: 124,705 (1,213,225)
  مانچسٹر، نیو ہیمپشائر: 110,448 (405,339)
  لوویل، میساچوسٹس: 109,945
  کیمبرج، میساچوسٹس: 109,694 
  واٹربری، کنیکٹیکٹ: 109,307
  نیو بیڈفورڈ، میساچوسٹس: 94,845 
  بروکٹن، میساچوسٹس: 94,779
  کوئنسی، میساچوسٹس: 93,397

انتخابات 
ذیل میں ریاستہائے متحدہ امریکہ میں سن ١٩٠٠ء سے سن ٢٠١٢ء تک کے صدارتی انتخابات میں جیتنے والی پارٹیوں اور انکے ووٹوں کا تناسب نیو انگلینڈ کی ہر ریاست کیلیے الگ الگ دیا گیا ہے۔ سرخ رنگ کے چوکھٹے ریپبلیکن پارٹی اور نیلے رنگ کے ڈیموکریٹک پارٹی کی جیت کو نمایاں کرتے ہیں۔

بیرونی روابط 
سیاسی
 New England Governors Conference
تاریخی
 Historic New England
 Minuteman National Park Homepage - American Revolution battle site
نقشے
 Historic USGS Maps of New England & NY
 Map of New England. From the 1871 Atlas of Massachusetts by Walling and Gray.
ثقافت
 New England Music Archive

حوالہ جات 

نیو انگلینڈ
ریاستہائے متحدہ کے علاقے
ریاستہائے متحدہ کے مردم شماری علاقہ جات
بحری ثقافت
Short description is different from Wikidata